**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2023. március 22-i ülésére)

**Tárgy: A 65/2022. SZÁMÚ KÉPVISELŐ-TESTÜLETI HATÁROZAT MÓDOSÍTÁSA**

A Képviselő-testület a 65/2022. számú határozatával, illetve annak mellékletét képező tartalommal kezdeményezte Kiskőrös településrendezési eszközeinek módosítását. A településtervek tartalmáról, elkészítésének és módosításának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: Korm. rendelet) vonatkozó szakaszai alapján a módosítási kérelmek egyszerűsített, illetve teljes eljárás keretében történő elbírálása folyamatban van.

A teljes eljárás keretében folyamatban lévő módosítási igények az alábbi módosítási kérelmekkel egészülnek ki:

* Az Ökördi településrész 0510/2-7 hrszú ingatlanok Közterületi kapcsolat nélküli telkek megközelítése érdekében út kiszabályozása,
* a 0111/3 és a 0111/28 hrsz-ú ingatlanok övezeti módosítása.
* az 1593/1 hrsz-ú ingatlanra elővásárlási jog bejegyzése,
* a 3134/1 és az 1578 hrsz-ú ingatlan elővásárlási joggal történő megterhelése iránti igény törlésre kerül,
* a tervezés során felmerülő biológiai aktivitásérték kompenzálása érdekében területek felhasználásának módosítása.,

A teljes eljárásba vont módosítási igények közül a 0183/44, 0183/45, 0183/46, 0183/47 és a 0183/48 hrsz-ú ingatlan területfelhasználásának módosítása külön eljárás keretében kerül lefolytatásra.

A folyamatban lévő teljes eljárásba az időközben beérkezett módosítás iránti kérelmek beépítése a képviselő-testületi döntést követően lehetséges. A teljes eljárásra vonatkozó módosítási igényeket a 65/2022. számú határozat melléklete tartalmazza, melyet a fentiekre tekintettel jelen döntéssel módosítani szükséges.

Az Önkormányzat kiadásainak csökkentése érdekében a módosítási kérelmek szerint lebontott árajánlat kérése javasolt, a településrendezési szerződésekben rögzíthető, hogy kérelmezők vállalják a módosítási igényük szerinti költséghányadot.

A fentiek alapján javaslom, hogy a Képviselő-testület a rendezési terv módosításával kapcsolatosan a határozat-tervezetben foglaltak szerint döntsön.

**Kiskőrös, 2023. március 13.**

 **Domonyi László s.k.,**

 **polgármester**

# HATÁROZAT-TERVEZET

A Képviselő-testület egyetért azzal, hogy a 65/2022. Képviselő-testületi határozattal elfogadott településfejlesztési döntés mellékletének helyébe e határozat melléklete lép.

**Felelős:**  polgármester

**Határidő:** azonnal